מנוח מנרבונה

רבינו מנוח בן שמעון, מחכמי פרובאנס, חי ופעל בסוף המאה ה-13, ומחבר פירוש על משנה תורה לרמב"ם.

ביוגרפיה
רבינו מנוח התגורר במשך ימי חייו בנרבונה ובלוניל. רבותיו היו אביו רבי שמעון,בספרות המחקרית והביבליוגרפית מקובל ששמו המלא הוא "מנוח בן יעקב מנרבונה", אבל אין לקביעה זו בסיס. הקביעה ששם אביו "שמעון" גם היא אינה ודאית, ומבוססת על ציטוט של שמואל ירונדי (אהל מועד, תפילה ד,ח, ירושלים תרמ"ו, פח ע"ב). וראו עוד: פנחס רוט, עמ' 108-109.  רבי מאיר ב"ר שמעון המעילי ורבי ראובן בן רבי חיים, ולדברי החיד"א רבו היה רבי מאיר בן ברוך. חיבר את ספר המנוחה - ביאור לדברי הרמב"ם במשנה תורה, ובידינו מצויים פירושיו לחלקים מספר אהבה וזמנים. בחיבורו משתדל רבינו מנוח בעיקר להביא את מקורות הרמב"ם ולתרץ את השגות הראב"ד. הוא מתייחס לרמב"ם בכבוד רב מאד. רבי דוד קונפורטי בספרו "קורא הדורות" מעלה השערה כי התוספות במסכת חולין דף כד/א (ד"ה טעמא) המצטטים מרבינו מנוח, כוונתם אליו. רבי יוסף קארו מרבה להביא מדבריו ולדון בהם בספריו כסף משנה ובית יוסף.

לראשונה נדפסו חידושיו בקושטא שנת ה'תע"ח, על חלק מספר זמנים שבמשנה תורה. חידושים אלו חזרו ונדפסו בשנת ה'תרל"ט בפרשבורג, וצורף להם פירוש ארוך ורחב מאת הרב שמעון סידאן בשם בית מנוחה. בשנת ה'תש"ל הוצא לאור בהוצאת מוסד הרב קוק מכתב יד פירושי רבינו מנוח לחלק מספר אהבה שבמשנה תורה. במהדורת משנה תורה שבהוצאת שבתי פרנקל נוספו פירושיו לחלקים נוספים של הרמב"ם. לא ברור האם רבינו מנוח חיבר את פירושו על כל המשנה תורה, ורובו אבד, או שמא חיברו רק על חלק ממנו.

פרטי חייו ותאריכי לידתו או פטירתו אינם ידועים.

לקריאה נוספת
 אלעזר הורביץ, ספר המנוחה, ירושלים, מוסד הרב קוק, ה'תש"ל.
 פנחס רוט, חכמי פרובנס המאוחרים (חיבור לשם קבלת תואר דוקטור), ירושלים תשע"ב, עמ' 108-109.

קישורים חיצוניים

 ספר המנוחה - מהדורת קושטא, ספר המנוחה - מהדורת פרשבורג, מאתר Hebrew Books




הערות שוליים

קטגוריה:נושאי כלים של רמב"ם
קטגוריה:חכמי פרובנס
קטגוריה:נרבון: אישים
קטגוריה:לונל: רבנים